ΔΕΛΤΙΟ ΤΥΠΟΥ

Θέμα: Αναγγελία Προγράμματος, Συνέντευξης Τύπου και Εγκαινίων

Φεστιβάλ Δημόσιας Τέχνης: Πολυμορφία

Διάρκεια: 27 Σεπτεμβρίου – 31 Οκτωβρίου 2014

Το Studio 4 παρουσιάζει το πρόγραμμα του 1oυ Φεστιβάλ Δημόσιας Τέχνης (Public Art Festival) με τη θεματική ενότητα Πολυμορφία (Multiformity), το οποίο υλοποιείται με τη συνεργασία του Μουσείου Μπενάκη, της Ταινιοθήκης της Ελλάδος και του Ρομάντσο, σε επιμέλεια Ανδρέα Φακή.

Το Φεστιβάλ Δημόσιας Τέχνης: Πολυμορφία πραγματοποιείται υπό τις αιγίδες του Υπουργείου Πολιτισμού και Αθλητισμού και του Οργανισμού Πολιτισμού Αθλητισμού και Νεολαίας του Δήμου Αθηναίων.

Πρόκειται για ένα πολυεπίπεδο φεστιβάλ, το οποίο αποτελείται από εικαστικές δράσεις που πραγματοποιούνται παράλληλα και αφορούν εκφάνσεις της τέχνης που συναντάμε στο δημόσιο χώρο. Συμπεριλαμβάνει γνώριμα στοιχεία, όπως η street art και το graffiti, καθώς και άλλες μορφές τέχνης που δεν κατατάσσονται σε κάποιο καθιερωμένο εικαστικό πλαίσιο και διακρίνονται από τον urban χαρακτήρα τους και τον σύγχρονο εικαστικό τους προσανατολισμό.

Η θεματική ενότητα του Φεστιβάλ Δημόσιας Τέχνης αναφέρεται στις διαφορετικές μορφές τέχνης που συναντάμε στο δημόσιο χώρο, αλλά και στις διαφορετικές πτυχές και αντιθέσεις της ίδιας της πόλης — συνεπώς η Πολυμορφία αποκτά το ρόλο μονολεκτικού χαρακτηρισμού της Αθήνας και του εικαστικού της περιεχομένου.

Το Φεστιβάλ Δημόσιας Τέχνης έχει ως στόχο:

• την ανάδειξη και τον αποσαφηνισμό των διαφορετικών μορφών τέχνης που συναντάμε στο δημόσιο χώρο

• την αναβάθμιση του αστικού χώρου και του πολεοδομικού περιβάλλοντος μέσα από εικαστικές δράσεις

• την επιμόρφωση του ευρύτερου κοινού για την τέχνη που συναντάμε στο δημόσιο χώρο

• τη δημιουργία μιας εγχώριας πολιτιστικής πλατφόρμας διεθνούς ενδιαφέροντος

• την καθιέρωση της Αθήνας ως διεθνές σημείο αναφοράς για την τέχνη στο δημόσιο χώρο

Στο πλαίσιο του Φεστιβάλ Δημόσιας Τέχνης: Πολυμορφία θα πραγματοποιηθούν οι δράσεις:

(#1) Πολυμορφία: H Tέχνη στο Δημόσιο Χώρο

Η ημερίδα Πολυμορφία: H τέχνη στο "Δημόσιο" Χώρο είναι η πρώτη σε σειρά δράση του Φεστιβάλ Δημόσιας Τέχνης: Πολυμορφία και φιλοδοξεί να θέσει, αλλά και να απαντήσει πολλαπλά ερωτήματα που μεταξύ άλλων, αφορούν τον ορισμό και τον προσδιορισμό του χώρου, καθώς και το τι αντιλαμβανόμαστε ως τέχνη. Την ημερίδα συντονίζει η Γιούλη Ράπτη, Επίκουρη Καθηγήτρια Αισθητικής Φιλοσοφίας, ΕΜΠ. Συμμετέχουν οι:

Mάριος Σπηλιόπουλος

Εικαστικός, Πρύτανης, ΑΣΚΤ

Ανδρέας Φακής

Γραφίστας, Curator, Ιδρυτής Φεστιβάλ Δημόσιας Τέχνης, Studio 4

Michal Biezynski (PL)

Καλλιτεχνικός Διευθυντής, Brand Manager, Urban Forms Foundation

Ιωάννης Βικέλας

Αρχιτέκτονας, Ιωάννης & Αλέξης Βικέλας & Συνεργάτες

Κωνσταντίνα Δρακοπούλου

Ιστορικός Τέχνης, Eρευνήτρια, ΕΚΠΑ

Λεωνίδας-Φοίβος Κόσκος

Πρόεδρος, HAU

Franco Fasoli (AR)

Εικαστικός

Poka-Yio

Εικαστικός, Συνιδρυτής Athens Biennale

Kώστας Θεολόγου

Λέκτορας Ιστορίας & Φιλοσοφίας του Πολιτισμού, ΕΜΠ

Δημήτρης Γκινοσάτης

Συμβασιούχος Επίκουρος Καθηγητής Φιλοσοφίας & Αισθητικής των Μέσων, ΑΣΚΤ

b.

Εικαστικός, Αρχιτέκτονας

Μουσείο Μπενάκη (αμφιθέατρο) • Σάββατο 27/9, 17.15 - 19.45 • Πειραιώς 138, Αθήνα 118 54 • www.benaki.gr
(οι ομιλίες θα γίνουν στα ελληνικά και στα αγγλικά χωρίς μετάφραση) • Είσοδος ελεύθερη

(#2) Μore or Less

Tο Studio 4 σε συνεργασία με το Μουσείο Μπενάκη, παρουσιάζει τη θεματική ομαδική έκθεση More or Less σε εικαστική επιμέλεια Ανδρέα Φακή, στο πλαίσιο του Φεστιβάλ Δημόσιας Τέχνης: Πολυμορφία.

Συμμετέχουν οι:

Greg Papagrigoriou, Πάρις Κούτσικος, D!, SNRS, L'Atlas (FR) και John Fekner (US), με νέα έργα τους.

H έκθεση More or Less, εξετάζει τη φύση του έργου των έξι εικαστικών, επιδιώκοντας να αναδείξει τα κοινά χαρακτηριστικά τους και, παράλληλα, να δώσει την αρμόζουσα έμφαση στη διαφορετική τους αισθητική διάσταση.

Οι εικαστικοί δρουν στο δημόσιο χώρο και δημιουργούν άλλοτε λιτές και ενίοτε πλούσιες τυπογραφικές συνθέσεις, που παραπέμπουν σε χειροποίητες επιγραφές, σε τυπογραφικές φόρμες με graffiti καταβολές καθώς και σε καλλιγραφία με επιρροές από τη Μέση Ανατολή. Το urban στοιχείο στο έργο των έξι εικαστικών —το οποίο δεν εμπίπτει σε κάποιο χοροθετικό πλαίσιο— καταφέρνει να συμβαδίσει με το σύγχρονο προσανατολισμό, ο οποίος κυριαρχεί.

Μέσα από την αντίθεση των έργων σε κάθε εφικτό επίπεδο, η έκθεση More or Less θέτει ερωτήματα που αφορούν την ανάγνωση ή τις πιθανές αναγνώσεις των έργων από τον θεατή.

Μουσείο Μπενάκη • Εγκαίνια: Σάββατο 27/9, 20.00 - 22.00 • (Είσοδος Ελεύθερη ) • Διάρκεια: Κυριακή 28/9 - Κυριακή 26/10 • Πειραιώς 138, Αθήνα 118 54 • www.benaki.gr • Είσοδος 5€ / 2.5€ (ενιαίο εισιτήριο για τις εκθέσεις More or Less και Like New!)

(#3) Like New!

Tο Studio 4 σε συνεργασία με το Μουσείο Μπενάκη, παρουσιάζει τη θεματική ομαδική έκθεση Like New! σε εικαστική επιμέλεια Ανδρέα Φακή, στο πλαίσιο του Φεστιβάλ Δημόσιας Τέχνης: Πολυμορφία.

Συμμετέχουν οι:

Αλέξανδρος Βασμουλάκης, Βασίλης Μαρκοσιάν, Aργύρης Σαρασλανίδης & Simoni Fontana, Cacao Rocks, Franco Fasoli (AR) και Anthony Lister (AU), με νέα έργα τους. Η έκθεση Like New! εστιάζει στον τρόπο με τον οποίο αντιλαμβανόμαστε —και κατά προέκταση χαρακτηρίζουμε— υλικά αντικείμενα ποικίλης μορφής, τα οποία συναντάμε τυχαία ή επιλέγουμε να μας περιβάλλουν. Αντικείμενα τα οποία ήταν ή εξακολουθούν να είναι για εμάς γνώριμα ή άγνωστα, έντονα ή διακριτικά, παλιά ή καινούρια.

Οι πέντε εικαστικοί και το καλλιτεχνικό δίδυμo έχουν καθιερώσει την παρουσία τους στο δημόσιο χώρο και δημιουργούν έργα τα οποία εμπεριέχουν στοιχεία που μας είναι γνώριμα από καλλιτεχνικά ρεύματα που καθιερώθηκαν στις αρχές του εικοστού αιώνα, όπως ο κυβισμός, ο σουρεαλισμός και η αφηρημένη τέχνη.

Η έκθεση Like New! επιδιώκει να δημιουργήσει ένα διάλογο, θέτοντας ερωτήματα τόσο για το τι μπορεί να εκληφθεί ορθά ως "καινούριο", όσο και για τα κριτήρια που μπορούν να μας οδηγήσουν σε μια τέτοια εκτίμηση.

Μουσείο Μπενάκη • Εγκαίνια: Σάββατο 27/9, 20.00 - 22.00 • (Είσοδος Ελεύθερη ) • Διάρκεια: Κυριακή 28/9 - Κυριακή 26/10 • Πειραιώς 138, Αθήνα 118 54 • www.benaki.gr • Είσοδος 5€ / 2.5€ (ενιαίο εισιτήριο για τις εκθέσεις Like New! και More or Less)

(#4) Open Gallery

Tο Studio 4 σε συνεργασία με τη Διεύθυνση Σχολικών Κτιρίων του Δήμου Αθηναίων, παρουσιάζει το Πρόγραμμα Τοιχογραφιών Open Gallery σε εικαστική επιμέλεια Ανδρέα Φακή, στο πλαίσιο του Φεστιβάλ Δημόσιας Τέχνης: Πολυμορφία.

Το πρόγραμμα Οpen Gallery αποσκοπεί στην αρμονική ένταξη της δημόσιας τέχνης στο πολεοδομικό περιβάλλον, στη δημιουργία κοινωνικού οφέλους, στην αναβάθμιση του κτιρίου και, συνάμα, του αστικού τοπίου και στην συντήρηση των νέων ή των υφιστάμενων τοιχογραφιών και συγκεκριμένων έργων graffiti.

Το πρόγραμμα Open Gallery εγκαινιάζεται παράλληλα με το 1o Φεστιβάλ Δημόσιας Τέχνης και θα συνεχιστεί εντός και εκτός αυτού. Συμμετέχουν οι: ATH1281, Raiden, D!

Τοιχογραφία ATH1281• Σουλτάνη 3, Αθήνα 106 82 (Εξάρχεια) Παρασκευή 3/10

Συντήρηση graffiti “Barns” (Raiden) • Ρήγα Παλαμήδου 2 Αθήνα 105 54 (Ψυρρή) Σάββατο 18/10

Συντήρηση graffiti “Barns” (Raiden) • Επίκουρου 16, Αθήνα 105 53 (Ψυρρή) Σάββατο 18/10

Τοιχογραφία D! • Ηφαίστου 1, Αθήνα 163 45 (Ηλιούπολη) Πέμπτη 30/10

(#5) Top to Bottom

Tο Studio 4 σε συνεργασία με την Ταινιοθήκη της Ελλάδος και το Ρομάντσο, παρουσιάζει τη δεύτερη έκδοση του Διεθνούς Κινηματογραφικού Φεστιβάλ Δημόσιας Τέχνης Τοp to Bottom σε επιμέλεια Ανδρέα Φακή, Κίκας Κυριακάκου και Φίλιππου Φραγκογιάννη, στο πλαίσιο του Φεστιβάλ Δημόσιας Τέχνης: Πολυμορφία.

Το Top to Bottom παρουσιάζει ντοκιμαντέρ και feature films από τις ΗΠΑ, τη Βραζιλία, την Αυστραλία, τη Γαλλία, την Ισπανία και την Ελλάδα στην Ταινιοθήκη της Ελλάδος, καθώς και δεκάδες short films, ταινίες, web films και ερασιτεχνικά video recordings από άλλες χώρες της υφηλίου στο Ρομάντσο.

Παρασκευή 10/10

• The children of the Iron Snake • Ντοκιμαντέρ | 2012 | 51' | Alex Macbeth, Miriam Hisom | Αγγλικά | Υπότιτλοι: Χωρίς | Αυστραλία & Κρυφή Ταινία • Ντοκιμαντέρ
2006 | 80' | Ανών | Αγγλικά | Υπότιτλοι: Χωρίς | Γαλλία | Έναρξη: 19.00

• Who is Bozo Texino? • Ντοκιμαντέρ | 2005 | 56' | Bill Daniel Αγγλικά | Υπότιτλοι: Χωρίς | Ηνωμένες Πολιτείες | Έναρξη: 21.30

• Nova: the Film • Ντοκιμαντέρ | 2011 | 75' | Isaac Niemand, ROJO® | Αγγλικά Υπότιτλοι: Χωρίς | Bραζιλία | Έναρξη: 22.40

Σαββατο 11/10

• Las Calles Hablan • Ντοκιμαντέρ | 2013 | 56' | Justin Donlon | Ισπανικά | Υπότιτλοι: Αγγλικά | Ισπανία | Έναρξη: 19.30

• Vigilante Vigilante: The Battle For Expression • Ντοκιμαντέρ | 2011 | 87' | Max Good Αγγλικά | Υπότιτλοι: Χωρίς | Ισπανία | Έναρξη: 20.40

• The Athens Mobsters • Ντοκιμαντέρ | 2012 | 90' | Ανών | Ελληνικά | Υπότιτλοι: Αγγλικά | Ελλάδα | Έναρξη: 22.25

Ταινιοθήκη της Ελλάδος • Διάρκεια: Παρασκευή 10/10 - Σάββατο 11/10 • Ιερά Οδός 48 & Μεγ. Αλεξάνδρου, 134-136 Αθήνα 104 35 • www.tainiothiki.gr • Είσοδος 4€. Ρομάντσο • Διάρκεια: Κυριακή 12/10 - Τετάρτη 15/10, 19.00 - 22.00. Αναξαγόρα 3-5, Αθήνα 105 52 www.romantso.gr • Είσοδος Ελεύθερη

(#6) Nightshot

Tο Studio 4 σε συνεργασία με το Ρομάντσο, παρουσιάζει την ομαδική έκθεση φωτογραφίας Νightshot σε επιμέλεια Ανδρέα Φακή, στο πλαίσιο του Φεστιβάλ Δημόσιας Τέχνης: Πολυμορφία.

Συμμετέχουν οι:

Θεόδωρος Μανωλόπουλος, Freddie F., Andreas and the Camera, Αντώνης Κουνέλλας, Barbara Blue, Γιώργος Γκουνέζος, Roots, Viktor, Phil America (US), Taps & Moses (DE).

H έκθεση Nightshot παρουσιάζει το έργο των δέκα φωτογράφων / graffiti writer, υπό τη μορφή υλικού τεκμηρίωσης νυχτερινών ή υπογείων εικαστικών παρεμβάσεων σε δημόσια προσβάσιμους χώρους.

Οι διαφορετικές φωτογραφικές προσεγγίσεις, σε συνδυασμό με τις άλλοτε κοινές και ενίοτε διαφορετικές θεματικές επιλογές, δημιουργούν έναν ανοιχτό διάλογο, στον οποίο το νυχτερινό στοιχείο καθιστά ορατές τις συνθήκες πραγματοποίησης των εικαστικών δράσεων, θέτοντας ερωτήματα ιδιοκτησίας, ελεύθερης βούλησης, αλληλοσεβασμού και συμβίωσης.

Ρομάντσο • Εγκαίνια: Τρίτη 21/10, 20.00 - 23.00 • (Είσοδος Ελεύθερη) • Διάρκεια: Τετάρτη 22/10 - Κυριακή 26/10, 19.00 - 23.00 • Αναξαγόρα 3-5, Αθήνα 105 52 • www.romantso.gr • Είσοδος ελεύθερη

(#7) • Multiformity: The Auction

Tο Studio 4 παρουσιάζει την online δημοπρασία Multiformity: The Auction, στο πλαίσιο του Φεστιβάλ Δημόσιας Τέχνης: Πολυμορφία.

H δημοπρασία Multiformity: The Auction έχει ως σκοπό την ενίσχυση του προγράμματος τοιχογραφιών Open Gallery (25% των εσόδων) τη διεύρυνση και τον εμπλουτισμό ιδιωτικών συλλογών τέχνης και την υποστήριξη εικαστικών που έχουν καθιερώσει την παρουσία τους στο δημόσιο χώρο, μέσα από δράσεις που έγιναν με ατομική πρωτοβουλία και πρόσφεραν στο κοινωνικό σύνολο αναβαθμίζοντας το αστικό τοπίο. Συμμετέχουν οι: b., Franco Fasoli (AR), John Fekner (US), Anthony Lister (AU), Αργύρης Σαρασλανίδης, Simoni Fontana, D!, Πάρις Κούτσικος, Cacao Rocks, The Krah, ATH1281 και άλλοι.

http://www.liveauctioneers.com/multiformity • Δευτέρα 27/10 – Παρασκευή 31/10

Kάλεσμα Εθελοντών

Παράλληλα απευθύνουμε το δεύτερο ανοιχτό κάλεσμα προς εθελοντές που θα ήθελαν να συμβάλλουν στη διοργάνωση και την υλοποίηση του Φεστιβάλ Δημόσιας Τέχνης: Πολυμορφία προσφέροντας την τεχνογνωσία τους. Οι εθελοντές του Φεστιβάλ Δημόσιας Τέχνης: Πολυμορφία θα έχουν την ευκαιρία:

• να αποτελέσουν τμήμα μιας δυναμικής ομάδας ανθρώπων

• να γνωρίσουν νέες εφαρμογές

• να έρθουν πιο κοντά στην τέχνη που συναντάμε στο δημόσιο χώρο

• να αναπτύξουν τις ικανότητες τους

Οι ενδιαφερόμενοι μπορούν να επικοινωνούν στο info@studio-four.org,
αποστέλλοντας το βιογραφικό τους και ένα σύντομο κείμενο, αναγράφοντας "Εθελοντισμός" στο θέμα του e-mail.

Εγκαίνια 1ου Φεστιβάλ Δημόσιας Τέχνης

Tο Σάββατο 27 Σεπτεμβρίου θα πραγματοποιηθούν τα εγκαίνια του του Φεστιβάλ Δημόσιας Τέχνης: Πολυμορφία στο Μουσείο Μπενάκη (Πειραιώς 138) με το εξής πρόγραμμα:

17.30 – 19.50 Πολυμορφία: H Tέχνη στο Δημόσιο Χώρο (αμφιθέατρο)

20.00 – 22.00 Εγκαίνια εκθέσεων More or Less και Like New! (2ος όροφος)

22.00 – 00.00 Opening Party με τους disc jockeys Εspeekay, Neck και open bar

της Ελληνικά Κελλάρια σε συνεργασία με το Δειπνοσοφιστήριον

Συνέντευξη Τύπου 1ου Φεστιβάλ Δημόσιας Τέχνης

Η συνέντευξη τύπου του Φεστιβάλ Δημόσιας Τέχνης: Πολυμορφία θα πραγματοποιηθεί στο λόφο του Φιλοπάππου με θέα την Αθήνα, τη Δευτέρα 22 Οκτωβρίου στις 18.40 (χάρτης, παρακαλούμε RSVP στο info@studio-four.org με θέμα Σ.Τ. / επικοινωνήστε στο 6943 2275 59 για οτιδήποτε χρειαστείτε).

Για περισσότερες πληροφορίες συντονιστείτε στο www.publicartfestival.gr και ακολουθήστε μας στο facebook ή το twitter.

Φεστιβάλ Δημόσιας Τέχνης: Πολυμορφία TVC | http://youtu.be/xMZbKhlfN0Q

Studio 4 | info@studio-four.org | www.studio-four.org | +30 6943 2275 59 | www.publicartfestival.gr

Graphic Novels Are True

Tina

2014-09-24

kounadi